ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
چینی ملوں کے ذریعے 20-2019 ء کے شوگر سیزن کے لئے گنے کی واجب اور منفعت بخش قیمتوں کے تعین کو کابینہ کی منظوری
نئی دہلی، 24 جولائی / / اقتصادی امور سے وابستہ کابینہ کمیٹی  نے وزیر اعظم نریندر مودی کی قیادت میں 20-2019 ء کے شوگر سیزن کے لئے چینی ملوں کے ذریعے واجب الادا گنے کی قیمتوں کے سلسلے میں انہیں واجب اور منفعت بخش قیمتوں کے تعین کی تجویز کے تحت لانے کو اپنی منظوری دے دی ہے ۔
واضح رہے کہ ایف آر پی کا انحصار زرعی لاگت اور قیمتوں کے کمیشن  کی سفارشات پر ہوتا ہے ، جو اس کمیشن کی جانب سے اگست ، 2018 ء میں اپنی رپورٹ میں پیش کی گئی تھی اور جن کا تعلق 20-2019 ء کے سیزن کے لئے گنے کی قیمتوں کی پالیسی سے تھا ۔ سی اے پی سی نے 20-2019 ء کے شوگر سیزن کے لئے بھی انہی قیمتوں کی سفارش کی تھی ، جیسا کہ 19-2018 ء کے لئے طے کیا گیا تھا ۔
سی سی ای اے نے ہر ایک 0.1 فی صد اضافے کے لئے ، جو 10 فی صد سے اوپر ہو ، 2.75 فی کوئنٹل کے پریمیم کی فراہمی کو بھی اپنی منظوری دی ہے ۔
فوائد
اس منظوری سے گنا کاشت کاروں کو گنے کی گارنٹی شدہ قیمتیں حاصل ہو سکیں گی ۔ گنے کے سلسلے میں ایف آر پی کا تعین گنا  آرڈر ، 1966 کے مطابق کیا جاتا ہے ۔ یہ قیمت یکساں طور پر پورے ملک کے لئے نافذ العمل ہو گی ۔ ایف آر پی کا تعین گنا اگانے والوں کے مفاد میں ہو گا کیونکہ انہیں اپنی پیداوار کی واجب اور منفعت بخش قیمتیں پانے کا استحقاق حاصل ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3385
(Visitor Counter : 25
سماجی انصاف اور تفویض اختیارات کی وزارت
خصوصی سووچھتا مہم دوئم کا 2 اکتوبر 2022 سے 31 اکتوبر 2022 تک کامیاب انعقاد
سماجی انصاف اورتفویض اختیارات کی وزارت میں سماجی انصاف اور تفویض اختیارات کے محکمہ نے سماجی انصاف اور تفویض اختیار ات کے مرکزی وزیر جناب ڈاکٹر وریندر کمار کی مستقل نگرانی میں 2 اکتوبر 2022 سے 31 اکتوبر 2022تک زیر التوا معاملات کے نمٹارے کے لئے ایک خصوصی سووچھتا مہم کی شروعات کی ۔
سماجی انصاف اورتفویض اختیارات کے محکمے نے اپنے علاقائی یونٹوں میں زیر التوا معاملات کے نمٹارے  کے لئے خصوصی مہم کی شروعات کی ہے۔ محکمے نے صفائی ستھرائی کے عمل کے تحت دو مراحل میں 14 ستمبر 2022سے 30 ستمبر 2022 تک ابتدائی مرحلہ اور 2 اکتوبر 2022سے 31 اکتوبر 2022 تک نفاذ کے مرحلے کی پہل کی ہے۔حسب ذیل نکات پرتوجہ مرکو زکی گئی ہے:
- زیر التوا معاملات میں کمی : سی پی جی آر اے ایم کے ، آئی ایم سی کی عوامی شکایات کا ازالہ : ای ایف سی / ایس ایف سی / کابینہ کے نوٹ ،ریاستی حکومت کے حوالہ جات ، پارلیمنٹ کی یقین دہانی وغیرہ ۔
- ڈجیٹل کاری : صد فیصد ای –آفس کا نفاذ، صدفیصد طبیعیاتی فائلوں اور رسیدوں کی ڈجیٹل کاری 
- دفتر کو خالی کرنے کے موثر بندوبست : غیر مستعمل فائلوں / پرانے کاغذات / فائل کے کورز / فائل بورڈس / کمپیوٹر / پرنٹر / فرنیچر وغیرہ جیسی غیر مستعمل اشیا کو ٹھکانے لگانے کا عمل ۔
- ماحول دوست طورطریقے : ٹریس گیٹ کیش وغیرہ کے ذریعہ صدفیصد گوگرین 
- صفائی کی مہم : مہم کے دوران ہر افسر / اہلکاروں کے ذریعہ ہفتہ میں تین گھنٹے صاف صفائی کے لئے وقت نکالنا ۔
- محکمہ میں سووچھتا کو ادارہ جاتی بنانا ۔
اس سلسلے میں کارپوریشن /سماجی انصاف اورتفویض اختیارات کے محکمے کے خودمختار ادارے جیسے ڈاکٹر امبیڈکر انٹر نیشنل سینٹر  ، سماجی دفاع کا قومی ادارہ  ، ڈاکٹر امبیڈکر فاؤنڈیشن نیشنل شیڈیول کاسٹ فائنانس اورترقیاتی کارپوریشن  ، قومی صفائی کرمچاریوں سے متعلق اور مالیاتی اورترقیاتی قومی کارپوریشن  ، قومی پسماندہ طبقات کی مالی اعانت اورترقیاتی کارپوریشن کو محکمے کے تمام حصوں کے علاوہ منتخب کیا گیا ہے۔
مہم کے اہم نتائج حسب ذیل ہیں:
- 3440 عوامی شکایات کا ازالہ کیا گیا۔
- پانچ ریاستی حکومتوں کے حوالہ جات کا نمٹارہ کیا گیا۔
- 250 سے زائد فائلوںکا جائزہ لیا گیا اور235 فائلوں کو ہٹادیا گیا۔
- فرنیچر اور کمپیوٹر کو کباڑ میں بیچ کر 53000 روپے کی آمدنی حاصل کی گئی ۔
- دفاتر میں کوڑا کباڑ کی اشیا کو ختم کرکے 1500 مربع فٹ جگہ کو خالی کرایا گیا اور اس کی تزئین کاری کی گئی ۔
- محکمے میں طورطریقوں کو ادارہ جاتی بنانے کے لئے صدفیصد گوگرین جیسے ماحول دوست طور طریقے  ، مستقل صفائی کی سرگرمیوں اور 100فیصد ای – آفس کے نفاذ پر توجہ مرکوز کی گئی ہے ۔
سماجی انصاف اورتفویض اختیارات کی سکریٹری محترمہ انجلی بھاورہ نے ورچوئل میٹنگ کے ذریعہ تمام معاملات کا جائزہ لیا اور جسمانی طورپر محکمے کے مختلف حصوں کا معائنہ کیا ۔ تمام افسران اور اہلکار خصوصی مہم دوئم میں شامل ہوئے ۔ اس سلسلے میں حاصل کی گئی پیش رفت کو دکھانے کے لئے خصوصی ڈی اے آر پی جی پورٹل پر پروگرام سے پہلے اور بعد میں فوٹوگرافس لئے گئے اور اپ لوڈ کئے گئے ۔تمام سرگرمیوں کو 70 پوسٹوں کے ذریعہ سوشل میڈیا پر شئیر کیا گیا۔
وزارتِ تعلیم
جی-20 ایجوکیشن ورکنگ گروپ  کا پہلا اجلاس چنئی میں اختتام پذیر ہوا
دو روزہ کنکلیو کے اہم نتائج کے درمیان ٹیکنالوجی کی مدد سے سیکھنے کو بڑھانے کے لیے دنیا بھر کی یونیورسٹیوں کے ساتھ تعاون
جی-20 ایجوکیشن ورکنگ گروپ  کی انڈیا چیئر اور سکریٹری ہائر ایجوکیشن جناب سنجے مورتی نے کہا ہے کہ دنیا بھر کی یونیورسٹیوں کے ساتھ تعاون چنئی اجلاس میں ہونے والی بات چیت کا اہم نتیجہ ہوگا۔
دو روزہ پہلے جی 20 ایجوکیشن ورکنگ گروپ کے اختتام کے بعد میڈیا والوں سے خطاب کرتے ہوئے جس میں 30 ممالک کے 80 مندوبین اور رکن ممالک سے بین الاقوامی تنظیموں اور خصوصی مدعو افراد نے شرکت کی، جناب سنجے مورتی نے کہا کہ ”رکن ممالک میں ٹیکنالوجی سے متعلق تعلیم کے بہترین طریقوں پر تبادلہ خیال کیا گیا“۔
دو روزہ کنکلیو میں یونیسیف اور دیگر بین الاقوامی تنظیموں کی جانب سے بھرپور پریزنٹیشنز پیش کی گئیں۔ جناب سنجے مورتی نے کہا کہ اراکین نے کام کرنے والے ماحول کے مستقبل کے تناظر میں زندگی بھر سیکھنے کے عمل کو فروغ دینے کے لیے اہداف اور ترجیحات کے لیے اپنی رضامندی کا اظہار کیا، اسی طرح درپیش تعلیمی چیلنجوں کا طویل مدتی پائیدار حل بھی تلاش کرنے کی کوشش کی گئی۔
اس ملاقات میں ایک جامع، مساوی، متعلقہ اور معیاری تعلیم اور سب کے لیے زندگی بھر سیکھنے کے مواقع کے شعبوں پر بھی تفصیلی تبادلہ خیال کیا گیا۔
جناب سنجے مورتی نے مزید کہا کہ اس سال جون میں ہونے والی آخری میٹنگ میں وسیع اتفاق رائے ہونے سے پہلے تعلیمی گروپ کی 3 ضمنی میٹنگیں ہوں گی۔ انہوں نے کہا کہ مندوبین نے تمل ناڈو کی ریاستی حکومت اور آئی آئی ٹی، مدراس کی طرف سے مہمان نوازی اور انتظامات کے لیے تہہ دل سے شکریہ ادا کیا جس نے جی 20 ایجوکیشن ورکنگ گروپ میٹنگ کے حصے کے طور پر ڈیجیٹل ٹیکنالوجی کے سیمینار کی میزبانی کی۔
اسکولی تعلیم کی وزارت کے سکریٹری تھیرو سنجے کمار نے جو کانفرنس کا حصہ بھی تھے، کہا کہ اسکول کی سطح پر خواندگی کو مضبوط کرنے کے طریقے اور تعلیم کو آگے بڑھانے میں ڈیجیٹل ٹیکنالوجی کے استعمال سمیت 2 مسائل پر میٹنگ میں شرکت کرنے والے مندوبین نے گہرائی سے غور کیا۔ انہوں نے کہا کہ ورکنگ گروپ نے یہ پلیٹ فارم فراہم کیا تاکہ رکن ممالک کی طرف سے اپنائے جانے والے بہترین طریقوں کا نوٹس لیا جا سکے۔ انہوں نے کہا کہ جنوبی کوریا اور یورپی ممالک میں اسکولی تعلیم کی پیروی پر جامع انداز میں بات چیت کی گئی۔
جناب سنجے مورتی نے کہا کہ قومی تعلیمی پالیسی کے تحت اسکول جانے والے 50 فیصد بچے مستقبل قریب میں ہنر مند ہوں گے۔ یہ بتاتے ہوئے کہ ترقی پذیر مہارتوں کی پہچان سب سے زیادہ اہمیت کی حامل ہے، انہوں نے کہا کہ ایک فریم ورک تیار کیا جا رہا ہے تاکہ ترقی یافتہ مہارتوں کا اندازہ لگایا جا سکے۔ انہوں نے کہا کہ دکشا پلیٹ فارم اور تعلیم سے متعلق دیگر پروجیکٹوں پر عمل درآمد کو رکن ممالک نے سراہا جنہوں نے بحث میں حصہ لیا۔
انہوں نے کہا کہ میٹنگ کے نتائج کو دستاویزی شکل دی جائے گی جسے 15 سے 17 مارچ تک پنجاب کے امرستر میں ہونے والی اگلی میٹنگ میں آگے بڑھایا جائے گا۔
ستمبر میں منعقد ہونے والے جی 20 سربراہی اجلاس کے سلسلے میں ہونے والے پروگراموں کی تفصیلات بتاتے ہوئے انہوں نے کہا کہ 56 سے زیادہ جی 20 اجلاس ملک کے مختلف حصوں میں ہو رہے ہیں جس سے تعلیم اور روزگار کی ترقی کے بہت سے مواقع پیدا ہوں گے۔
محنت اور روزگار کی وزارت
ای ایس آئی کارپوریشن کی 181ویں میٹنگ کا انعقاد
زچگی کے اخراجات 5000روپے سے بڑھاکر 7500روپے کئے گئے
نئی دہلی، 14فروری :ای ایس آئی کارپوریشن نے گذشتہ روز محنت اورروزگار کے وزیرمملکت جناب سنتوش کمارگنگوار کی صدارت میں اپنی 181ویں میٹنگ کے دوران اپنے کام کاج اور خدمات فراہم کرانے کے میکینزم میں بہتری کے لئے کئی اہم فیصلے کئے ہیں ۔
میٹنگ کے دوران درج ذیل فیصلے کئے گئے :
1-زندہ رہنے کے خرچ کے اشاریے میں اضافے ، جس کے نتیجے میں زچگی سے متعلق اخراجات میں بھی اضافہ ہواہے ، کے پیش نظر زچگی کے اخراجات کی موجودہ رقم 5000روپے بڑھا کر7500روپے کردی گئی ہے ۔ یہ سہولت ایسی حاملہ خواتین کے لئے ہے جو کچھ ناگزیروجوہات کے باعث ای ایس آئی سی ڈسپنسریوں /اسپتالوں کی زچگی سے متعلق خدمات سے استفادہ نہیں کرپاتی ہیں اور انھیں دیگراسپتالوں میں علاج کراناپڑتاہے ۔
2-ای ایس آئی کارپوریشن نے تعلیمی سال 21-2020سے اقتصادی طورپرکمزورطبقے  کوٹہ اور ای ایس آئی سی میڈیکل انسٹی ٹیوشن میں داخلے کو عمل میں لانے کی منظوری دے دی ہے ۔ اس کے علاوہ ای ایس آئی سی میڈیکل کالجوں میں انشورڈ افراد  کو ٹہ کے تحت ایم بی بی ایس /بی ڈی ایس سیٹوں پرداخلے کے لئے عارضی داخلہ پالیسی 2020کو بھی منظوری دی گئی ہے ۔
3-ای ایس آئی سی میٹنگ کے دوران رواں سال  کے لئے ترمیم شدہ تخمینے اور اس کے بعد سال  کے لئے بجٹ تخمینے کو اختیاراورمنظورکیاگیاہے ۔
جناب سنتوش کمارگنگوارنے اس بات پراطمینان کا اظہارکیاکہ ای ایس آئی سی نے بیمہ شدہ افراد کی زندگی کو آسان بنانے کے لئے کئی نئے اقدامات کئے ہیں ۔ انھوں نے حال ہی میں بیمہ شدہ افراد کی حقیقی پریشانیوں کاجائزہ لینے اور طبی اور دیگر متعلقہ خدمات کو بہتربنانے میں کئے گئے اقدامات کا جائزہ لینے کے لئے کئی ای ایس آئی سی اسپتالوں کے اپنے دورے کا بھی ذکرکیا۔ اس میٹنگ میں محنت اورروزگارکے سکریٹری ہیرالال سماریہ ، ای ایس آئی سی کے ڈائرکٹرجنرل، جناب راج کمار محنت اورروزگارکی ایڈیشنل سکریٹری محترمہ انورادھاپرساد کے ساتھ ارکان پارلیمنٹ ، ملازمین اور عاجروں کے نمائندوں ، ای ایس آئی کارپوریشن کے ارکان ، ریاستی حکومت کے نمائندوں اور سینیئرافسروں نے بھی شرکت کی ۔
ایمپلائیزاسٹیٹ انشورنس کارپوریشن ایک ممتاز سوشل سکیوریٹی تنظیم ہے جو جامع سوشل سیکوریٹی فائدے مثلامناسب طبی دیکھ ریکھ اور ضرورت کے وقت پر مثلا روزگارکے دوران چوٹ لگنے ، بیمارہونے ، موت وغیرہ کی صورت میں نقد رقم کے متعدد فائدے فراہم کراتی ہے ۔ ای ایس آئی قانون ایسے اداروں پر نافذ ہوتاہے جہاں 10سے یااس سے زیادہ افراد کام کرتے ہوں ۔ 21000روپے ماہانہ تک تنخواہ پا نے والے ملازمین ای ایس آئی قانون کے تحت صحت بیمہ اور دیگر فائدے حاصل کرنے کے مستحق ہیں ۔یہ قانون ملک بھرمیں 12.11لاکھ کارخانوں اور اداروں پر لاگوہوتاہے اور اس کے استفادہ کنندگان میں تقریبا3.49کروڑملازمین کے افراد خانہ شامل ہیں ۔ اب تک ای ایس آئی اسکیم سے فائدہ اٹھانے والی آبادی 13.56کروڑسے زیادہ ہے ۔ 1952میں اپنے قیام سے ہی ای ایس آئی کارپوریشن نے اب تک 159اسپتال ،148/1500ڈسپنسریاں / آئی ایس ایم یونٹ ، 793برانچ /پے آفس ، 43ڈی سی بی او اور 63ریجنل اورسب ریجنل آفس قائم کئے ہیں ۔
وزیراعظم کا دفتر
وزیراعظم 7 اکتوبر کو پی ایم کیئرز کے تحت قائم پی ایس اے آکسیجن پلانٹس کو قوم کے لیے وقف کریں گے
وزیراعظم 35 ریاستوں اور مرکز کے زیر انتظام علاقوں میں 35 پی ایس اے آکسیجن پلانٹس وقف کریں گے
پی ایس اے آکسیجن پلانٹس اب ملک کے تمام اضلاع میں لگائے جائیں گے
وزیر اعظم جناب نریندر مودی 7 اکتوبر 2021 کو صبح 11 بجے ایمس رشی کیش ، اتراکھنڈ میں منعقد ہونے والی ایک تقریب میں 35 ریاستوں اور مرکز کے زیر انتظام علاقوں میں پی ایم کیئرز کے تحت قائم 35 پریشر سوئنگ ایڈسورپشن  آکسیجن پلانٹس قوم کو وقف کریں گے۔ اس کے ساتھ ہی ، ملک کے تمام اضلاع میں اب پی ایس اے آکسیجن پلانٹس لگائے جائیں گے۔ وزیراعظم اس موقع پر اجتماع سے خطاب بھی کریں گے۔
اب تک ، ملک بھر میں پی ایم کیئرز کے تحت کل 1224 پی ایس اے آکسیجن پلانٹس کی مالی اعانت کی گئی ہے ، جن میں سے 1100 سے زائد پلانٹس کو کمیشن دیا گیا ہے ، جو روزانہ 1750 میٹرک ٹن سے زیادہ آکسیجن کی پیداوارکرتے ہیں۔ یہ حکومت کی طرف سے عالمی وبا کووڈ-19 کے آنے کے بعد سے بھارت کی طبی آکسیجن پیدا کرنے کی صلاحیت کو بڑھانے کے لیے اٹھائے گئے فعال اقدامات کا بین ثبوت ہے۔
ملک کے ہر ضلع میں پی ایس اے آکسیجن پلانٹ لگانے کا منصوبہ پہاڑی علاقوں ، جزیروں اور دشوار گزار علاقوں میں حائل پیچیدہ اور مشکل ترین چیلنجوں سے نمٹنے کے دوران عمل میں لایا گیا۔
سات ہزار سے زائد اہلکاروں کو تربیت دے کر ان پلانٹس کے آپریشن اور دیکھ بھال کو یقینی بنایا گیا ہے۔ انہیں ایک امبیڈیڈ انٹرنیٹ آف تھنگز  ڈیوائس کے ساتھ منسلک کیا گیا ہے جس کی ایک اپڈیٹیڈ اور تکنیک سے لیس ویب پورٹل کے ذریعے کام کاج اور کارکردگی کی حقیقی وقت میں نگرانی کی جائے گی۔
اتراکھنڈ کے گورنر اور وزیر اعلیٰ کے ساتھ مرکزی وزیر صحت بھی اس موقع پر موجود ہوں گے۔
صحت اور خاندانی بہبود کی وزارت
کابینہ نے میڈیکل ٹرمنیشن آف پریگنینسی  بل – 2020 کی منظوری دے دی ہے
نئی دہلی،29؍جنوری،مرکزی کابینہ نے ، جس کی صدارت وزیراعظم جناب نریندر مودی نے کی ، میڈیکل ٹرمنیشن آف پریگنینسی  بل- 2020 کی منظوری دے دی ہے، جس کا مقصد حمل کو ختم کرانے کے قانون مجریہ 1971 میں ترمیم کرنا ہے۔ یہ بل پارلیمنٹ کے آنے والے اجلاس میں پیش کیا جائے گا۔
مجوزہ ترمیمات کی خصوصیات:
- 20 ہفتے تک کے حمل کو ختم کرنے کے لئے ایک ماہر کی رائے لینے کی ضرورت اور 20 سے 24 ہفتوں کے حمل کو ختم کرنے کے لئے دو ماہرین کی رائے لینے کی ضرورت۔
- حمل ضائع کرنے کا وقت 20 سے بڑھا کر 24 ہفتے کرنے کے لئے خواتین کے خصوصی زمروں کی ضرورت ہوگی، جن کی تشریح ایم ٹی پی ضابطوں کی ترمیمات میں کی جائے گی اور اس میں عصمت دری ، زنا کاری کا شکار خواتین اور دیگر کمزور خواتین  شامل ہوں گی۔
- زیادہ وقت میں حمل ضائع کرنے کی حد بڑھانے کا اطلاق ایسے معاملات میں نہیں ہوگا جس میں جنین میں بے قاعدگی پائی جائے، جس کی تشخیص میڈیکل بورڈ نے کی ہو۔ میڈیکل بورڈ کی ہیئت، اس کے کام کاج اور دیگر تفصیلات کو اس قانون کے تحت آنے والے ضابطوں میں رکھا جائے گا۔
- جس خاتون کا حمل ضائع کرایا گیا ہے اس کا نام اور دیگر تفصیلات صرف اس شخص کو فراہم کی جائیں گی جو اس وقت موجود قانون کے تحت مجاز ہوگا۔
میڈیکل ٹرمنیشن آف پریکنینسی  بل – 2020 خواتین کے لئے محفوظ اور قانونی طور پر حمل ضائع کرنے کی خدمات تک رسائی فراہم کرے گا۔ یہ خدمات معالجات ، علم اصلاح انسانی اور انسان دوستی کی سماجی بنیادوں پر ہوں گی۔ نئے ضابطوں کے تحت موجودہ میڈیکل ٹرمنیشن آف پریگنینسی قانون مجریہ 1971 کی بعض دفعات میں تبدیلی کی جائے گی۔ اس کا مقصد بعض حالات میں زیادہ وقت تک کے حمل کو ضائع کرنے کی اجازت دینا ہے۔ اس کے تحت حفاظت کے ساتھ حمل ضائع کرنے کے معاملے میں کوئی مصالحت نہیں کی جائے گی۔
یہ خواتین کے تحفظ اور ان کی صحت کے سلسلے میں ایک قدم ہے جس سے بہت سی خواتین کو فائدہ ہوگا۔ حال ہی میں عدالتوں میں بہت سی عرضیاں داخل کی گئی ہیں ، جس میں وقت کی موجودہ حد سے بھی زیادہ میں حمل ضائع کرنے کی اجازت مانگی گئی ہے۔ یہ اجازت جنین میں بے قاعدگی یا جنسی تشدد کے نتیجے میں قرار پانے والے حمل کی بنیاد پر مانگی گئی ہے، جس کا سامنا خواتین کرنا پڑتا ہے۔ حمل ضائع کرنے کی وقت کی موجودہ حد میں مجوزہ اضافے سے ان خواتین کے لئے وقار ، خود مختاری اور اعتماد نیز انصاف کو یقینی بنایا جاسکے گا جنہیں حمل ضائع کرنے کی ضرورت ہوتی ہے۔
ان تمام باتوں کو ذہن میں رکھتے ہوئے صحت اور خاندانی فلاح وبہبو کی وزارت نے مختلف ساجھیداروں اور متعدد وزارتوں کے ساتھ جامع صلاح ومشورے کے بعد ترمیم میں تجویز کی ہے۔
۔۔۔۔۔۔۔۔۔۔۔۔۔۔۔۔۔۔

U-408
(Visitor Counter : 161
وزیراعظم کا دفتر
سڈنی، آسٹریلیا میں ہندوستانی کمیونٹی کے ساتھ وزیر اعظم کی بات چیت
وزیر اعظم نے، آسٹریلیا کے عزت مآب وزیر اعظم جناب انتھونی البانیز کے ساتھ، 23 مئی 2023 کو سڈنی کے قودوس بینک ایرینا میں ہندوستانی کمیونٹی کے ارکان کے ایک بڑے اجتماع سے خطاب کیا اور ان سے بات چیت کی۔
طلباء، محققین، پیشہ ور افراد اور کاروباری افراد پر مشتمل ہندوستانی کمیونٹی کے لوگوں نے اس تقریب میں بڑے جوش و خروش کے ساتھ شرکت کی۔ اس تقریب میں آسٹریلیا کے متعدد وزراء، اراکین پارلیمنٹ اور دیگر معززین نے بھی شرکت کی۔
دونوں وزرائے اعظم نے مشترکہ طور پر ایک ’لٹل انڈیا‘ گیٹ وے کے لیے سنگ بنیاد کی نقاب کشائی کی جو مغربی سڈنی کے پرامٹا کے ہیرس پارک میں تعمیر کیا جائے گا، جہاں ہندوستانی کمیونٹی کے لوگ بڑی تعداد میں رہتے ہیں۔
وزیر اعظم مودی نے اپنے خطاب میں ’’باہمی اعتماد اور باہمی احترام‘‘ کو ہندوستان اور آسٹریلیا کے درمیان قریبی تاریخی تعلقات کی بنیاد کے طور پر اجاگر کیا اور دونوں ممالک کو آپس میں جوڑنے والے متعدد عناصر پر روشنی ڈالی۔ وزیر اعظم نے انہیں ہندوستان کا ثقافتی اور برانڈ ایمبیسیڈر قرار دیتے ہوئے، آسٹریلیا میں ہندوستانی کمیونٹی کے تعاون اور کامیابی کی تعریف کی۔
وزیر اعظم نے عالمی سطح پر ہندوستان کی بڑھتی ہوئی کامیابیوں کا خاکہ پیش کیا اور کہا کہ دنیا ہندوستان کی کامیابی کی کہانیوں میں تیزی سے دلچسپی لے رہی ہے۔ انہوں نے ہندوستان اور آسٹریلیا کے درمیان گہرے تعلقات کو اجاگر کیا اور اعلان کیا کہ برسبین میں ہندوستانی قونصل خانہ کھولا جائے گا۔
کامرس اور صنعت کی وزارتہ
مرکزی وزیر پیوش گوئل نے اشوک جی سنگھل ویدک ایوارڈ پیش کیا۔ انہوں نے نوجوان نسل کو اپنی جڑوں سے جڑنے اور ویدوں کے جوہر کو اپنانے کی دعوت دی
جناب گوئل نے کہا کہ اشوک جی نے سماج اور ملک کی بہتری کے لیے غیر معمولی تعاون کیا
تجارت اور صنعت، امور صارفین، خوراک اور تقسیم عامہ اور ٹیکسٹائل کے مرکزی وزیر جناب پیوش گوئل نے آج نوجوان نسل سے اپنی جڑوں سے جڑنے اور زندگی کے تمام شعبوں میں وید کے جوہر کو اپنانے کی اپیل کی۔ وزیر نے یہ بات آج نئی دہلی میں اشوک جی سنگھل ویدک ایوارڈ پیش کرنے کے بعد کہی۔
اجتماع سے خطاب کرتے ہوئے جناب گوئل نے کہا کہ اشوک جی سنگھل ویدک ایوارڈ ان لوگوں کی حقیقی پہچان ہے جو ہندوستانی ثقافت کی بھرپور روایت پر فخر کرتے ہیں اور ہندوستانی روایت کو زندہ رکھنے میں بہت زیادہ تعاون کرتے ہیں۔
آنجہانی اشوک جی سنگھل کے تعاون کو یاد کرتے ہوئے جناب گوئل نے کہا کہ انہوں نے زندگی کی تمام خوشیوں کو ترک کر دیا اور اپنی پوری زندگی روحانیت اور سماجی ترقی کے لیے وقف کر دی۔ جناب گوئل نے مزید کہا کہ ہندوستان، سماج اور ہندو مذہب کے لیے جناب اشوک جی کی بے لوث خدمت بے مثال ہے۔
جناب گوئل نے یاد کیا کہ اشوک جی کو میناکشی پورم واقعہ اور دلتوں کے خلاف مظالم سے بہت تکلیف ہوئی تھی۔ انہوں نے مزید کہا کہ مندروں پر دلتوں کے مساوی حقوق کے مقصد کی حمایت کرتے ہوئے اشوک جی کی قیادت میں 200 سے زیادہ مندر بنائے گئے۔
جناب گوئل نے ذکر کیا کہ جناب سلیل سنگھل اسکیل کمیٹی کی کامیابی سے وابستہ رہے ہیں۔ اس کی وضاحت کرتے ہوئے انہوں نے کہا کہ ملک کو خود کفیل، مضبوط اور خوشحال بنانے کے وژن کے ساتھ پرائیویٹ سیکٹر کی سربراہی میں لوکلائزیشن، ایکسپورٹ اینڈ ایمپلائمنٹ  کی ترقی کے لیے ایک اسٹیئرنگ کمیٹی تشکیل دی گئی، جس میں حکومت کی جانب سے ضرورت پڑنے پر کمیٹی کو تمام ضروری مدد فراہم کی جائے گی۔ یہ اس کمیٹی کی سفارشات تھیں کہ حکومت نے 13 شعبوں کو فروغ دینے کے مقصد کے ساتھ پی ایل آئی پیداوار سے منسلک ترغیبی اسکیم کا آغاز کیا۔
جناب گوئل نے کہا کہ تکشلا، نالندہ میں ویدک تعلیم گروکل نظام، سائنسی نقطہ نظر اور ٹیم ورک پر مرکوز ہے۔ انہوں نے کہا کہ سائنس کی دریافتیں جو آج ہو رہی ہیں، ویدوں میں ہو چکی ہیں۔ انہوں نے زور دیا کہ اگر ہم سب اجتماعی طور پر ویدک تعلیم کی اقدار کو اپنائیں اور اس جذبے سے اپنا فرض ادا کریں تو ہمیں ایک خوشحال قوم بننے سے کوئی نہیں روک سکتا۔
جناب گوئل نے کہا، جیسا کہ وزیر اعظم جناب نریندر مودی نے اس سال 15 اگست کو قوم سے اپنے خطاب میں کہا تھا، ہم سب کو نوآبادیاتی ذہنیت کو ختم کرنے اور ہندوستان کوبھرپور ثقافت اور روایت کی جڑوں کے ساتھ 2047 تک ایک ترقی یافتہ ملک بنانے کے وعدوں کو پورا کرنے کی کوشش کرنی چاہیے۔ ایسا کرنے سے ہندوستان کی ترقی کی طرف ہمارا سفر تیز اور آسان ہو جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 56
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 111.44کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.33 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 10949 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 33957698ہوگئی ہے۔
گزشتہ 24 گھنٹوں کے دوران 9283 مریض شفایاب ہوئے ہیں۔
سردست بھارت میں زیر علاج مریضوں کی تعداد 111481 ہے۔جو 537دنوں میں سب کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.32فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.80)فصد ) ہے، جو کہ گزشتہ 51 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 61 دنوں سے 2 فیصد سے بھی کم درج ہورہی ہے۔
اب تک کل 63.47کروڑ ٹیسٹ کئے جاچکے ہیں۔
وزارت دفاع
ڈی جی این سی سی ،لیفٹیننٹ جنرل گربیر پال سنگھ نے شمال مشرق میں این سی سی کی تربیت سے متعلق سرگرمیوں کا جائزہ لیا
نیشنل کیڈٹ کور کے ڈائریکٹر جنرل  لیفٹیننٹ جنرل گربیر پال سنگھ نے 16 مارچ 2022 کو دنیا کی سب سے بڑی یونیفارم سے لیس نوجوانوں کی تنظیم کی سرگرمیوں کا جائزہ لینے کے لئے اگر تلہ ،تریپورہ کا دورہ کیا ۔میجر جنرل بھاسکر کلیتا اور گروپ کمانڈروں کے ذریعہ انہیں اس شمال مشرقی خطہ کی تمام ریاستوں کے کیڈٹوں کے ذریعہ انجام دی جانے والی سرگرمیوں کے بارے میں معلومات فراہم کی گئیں۔
ڈی جی این سی سی نے تریپورہ حکومت کے وزیر تعلیم جناب رتن لال ناتھ اور ریاستی حکومت کے عہدیداروں کے ساتھ بات چیت کی اور کئی امور پر گفتگو کی جن میں این سی سی کے لئے وقف بنیادی ڈھانچے کی تعمیر ،سرحدی علاقوں کا توسیعی منصوبہ ،کالجوں میں اختیاری موضوع کے طور پر این سی سی کی شروعات اور تریپورہ ریاست میں این سی سی کی سرگرمیوں کو مجموعی طور پر فروغ دینے کی ضرورت جیسے موضوعات شامل تھے۔این سی سی کے پاس اس ریاست کے8 ضلعوں کے 95 اسکولوں اور کالجوں میں تقریباً 6000 کیڈٹ ہیں جن میں تقریباً 2500 گرلس کیڈٹ ہیں ۔
ڈی جی این سی سی نے یہاں کی اکائیوں کی کوششوں کی تعریف کی اور تریپورہ میں این سی سی یونٹ کے قابل کیڈٹوں ،تربیت فراہم کرنے والوں اور شہری ملازمین کو انعامات سے نوازا۔
وزیراعظم کا دفتر
وزیر اعظم نے مہاراشٹر حکومت میں وزیر کے طور پر تمام حلف لینے والوں کو مبارکباد دی
وزیر اعظم جناب نریندر مودی نے آج مہاراشٹر حکومت میں وزیر کے طور پر حلف لینے والے تمام لوگوں کو مبارکباد دی ہے۔
ایک ٹویٹ میں، وزیر اعظم نے کہا؛
’’ان تمام لوگوں کو مبارک با جنہوں نے آج مہاراشٹر حکومت میں وزیر کے طور پر حلف لیا ہے۔ یہ ٹیم انتظامی تجربے اور اچھی حکمرانی فراہم کرنے کے جذبے کا ایک بہترین امتزاج ہے۔ ریاست کے لوگوں کی خدمت کرنے کے لیے ان کے لیے میری نیک خواہشات‘‘۔
کامرس اور صنعت کی وزارتہ
ہندوستان، اجتماعی کوششوں سے ایک عالمی اقتصادی طاقت بن جائے گا: مرکزی وزیر جناب پیوش گوئل
تجارت او رصنعتوں ، امور صارفین ، خوراک ، عوامی نظام تقسیم اور ٹیکسٹائلز کے مرکزی وزیر جناب پیوش گوئل نے آج آندھرا پردیش میں انڈین انسٹی ٹیوٹ آف فارم ٹریڈ  ، کانکی ناڑہ کیمپس کے افتتاح میں مہمان خصوصی کے طورپر شرکت کی ۔خزانہ ، کارپوریٹ امور کی مرکزی وزیر محترمہ نرملا سیتا رمن نے آئی آئی ایف ٹی کانکی ناڑہ کیمپس کا افتتاح کیا۔
اس موقع پر مرکزی وزیر پیوش گوئل نے کہا کہ مرکزی وزیر خزانہ محترمہ نرملا سیتا رمن نے آئی آئی ایف ٹی کیمپس کے قیام کے لئے پہل قدمی پر خصوصی توجہ مرکوز کی ہے ۔اس نئے کیمپس کا قیام ایک نئے باب کا آغاز ہے۔
انہوں نے مزید کہا کہ مستقبل میں اور زیادہ بین الاقوامی اعتراف حاصل کرنے کے لئے ہندوستانی تجارت کے لئے انسانی وسائل کا ایک ماہر انتظام ضروری ہے ۔ یہ انسانی وسائل آئی آئی ایف ٹیز کے ذریعہ دستیاب کرائے جائیں گے ۔سیاسی استحکام ، اعلیٰ مقابلے ،اجتماعی کوششو ں اورترقی کرتے اقتصادی نظام کے ساتھ ہندوستا ن دنیا میں ایک اقتصادی طاقت بن جائے گا۔
انہوں نے یہ بھی کہا کہ فی الحال ہندوستانی معیشت 3.5 ٹریلین یو ایس ڈالر کے بقدر ہے۔ ایک ترقی پذیر ملک کو دیانتدارانہ اقتصادی نمو اور اجتماعی کوششوں سے ایک ترقی یافتہ ملک کی سطح تک پہنچایا جاسکتا ہے۔مسلسل کوششوں سے ہندوستانی معیشت آئندہ 25سالوں میں 2047 تک دس گنا ہوجائے گی جبکہ ہم آزادی کا 100 واں سال منارہے ہوں گے۔ یہ ترقی ماہر انسانی وسائل کو زیادہ سے زیادہ حد تک دستیاب کراکے حاصل کی جاسکتی ہے۔
انہو ں نے ذکر کیا کہ آتم نربھر بھارت کے تحت مرکزی حکومت کی طرف سے کی جانے والی کارروائیاں اور خصوصی بجٹ ملک کے اقتصادی نظام کو زیادہ مضبوط اور مالا مال بناتے ہیں ۔ انہوں نے یہ بھی کہ آندھر ا پردیش ، زراعت اور ماہی پروری وغیر ہ کے میدانوں میں کافی ترقی کررہا ہے اور ریاست آندھر اپردیش کے پاس بہت سے خصوصی اقتصادی علاقے ہیں۔
وزیر موصوف نے مقامی مصنوعات ،دستکاروں ، باہنر بنکروں وغیر ہ کو فروغ دینے کی اپیل کی ۔اس لئے کہ ان کی ہرطرح سے مدد کرنا اہم ہے۔
پروگرام میں پارلیمنٹ کے ممبران محترمہ وانگا گیتا ، جناب جی وی ایل نرسمہا راؤ ، جناب پی سبھاش چندر بوس ، جناب ایم بھرت رام ، آندھرا پردیش کے وزیر خزانہ جناب بی راجندر ناتھ ریڈی ، شہری سپلائی کے وزیر جناب کے وینکٹا ناگیسورا راؤ ، بی سی ویلفئیر ،آئی اینڈ پی آر اور سنیماٹو گرافی کے وزیر جناب وینوگوپالا کرشنا ، آر اینڈ بی منسٹر جناب ڈی راجہ اور دوسروں نے شرکت کی ۔